เรามีคะแนนแรบบิทที่กำลังจะหมดอายุสิ้นปีนี้ ก็เลยหาร้านว่ามีร้านไหนที่แลกได้มั่ง หลังจากไปร้านนึงกดแล้วข้อความบอกว่าร้านนี้แลกไม่ได้ มีหน้าแตกต่อหน้าพนักงานเล็กน้อย ???? พอมาร้านนี้เลยยื่นถามเช่นเดิม พนักงานบอกกดได้เลย มีแอบหวั่นใจเล็กน้อย จะซ้ำรอยมั้ย แต่โค้ดก็ขึ้น  โล่งใจได้แลกแล้ว อิอิ

สำหรับการแลกคะแนนแรบบิท ใช้ 150 คะแนน สามารถรับฟรีเครื่องดื่มร้อนขนาด 12 ออนซ์ โดยที่สามารถเพิ่ม 9 บาท เปลี่ยนเป็นเครื่องดื่มเย็นได้ค่ะ

สำหรับเมนูเครื่องดื่มร้อนที่แลกได้จะมี DAKASI Milk Tea, Jasmine Milk Tea, Cocoa Milk Tea, Jasmine Green Tea, Longan Green Tea และ Yuzu Lemon Green Tea

เราก็เลยบอกพนักงานว่าขอเป็นเครื่องดื่มเย็น พอถามว่าชานมได้มั้ย พนักงานบอกได้เป็นชามะลิ ก็เลยบอกงั้นชาลำไย พนักงานบอกเป็นชาใสนะคะ ก็เลยบอกแล้วเมนูแลคโตะ พนักงานบอกได้แต่ชาเขียวนะคะ เลยพนักหน้า เอาก็เอา เดี๋ยวเราไม่ได้ทาน ???? พนักงานบอกได้ size L นะคะ ก็โอเค พนักงานบอก หวานปกตินะคะ เลยบอกขอ 75% แล่วกันค่ะ เอ่อ สั่งจบสักทีนะเรา 55

- Lacto Green Tea (size L) ราคาปกติ 60 บาท หวาน 75%

สดชื่นดีค่ะ มีรสเปรี้ยวหวานพอดี ไม่หวานมากไป  ถูกใจเลยค่ะ รสชาติคล้ายๆทานยาคูลย์ เพียงแต่ความเข้มข้นจะน้อยกว่า และมีกลิ่นชาเขียวมากกว่า แต่โดยรวมก็สดชื่น ทานเพลิน น้ำแข็งน้อยอีก ดีงามเลยค่ะ

ใครที่มีคะแนนแรบบิท อย่าลืมตรวจคะแนนว่าจะหมดอายุหรือยังนะคะ และอย่าลืมหาร้านมาแลกกันจ้า